Missatge: XangaiApple suspèn la venda de l'iPhone 4S a la Xina pels disturbis davant les botiguesRedacció Actualitzat a les 12:33 h   13/01/2012Apple ha anunciat que suspèn temporalment la venda del nou iPhone a les seves botigues de Pequín i Xangai per garantir la seguretat de clients i treballadors. Això després que la sortida al mercat de l'iPhone 4S ha provocat que centenars de xinesos fessin cua durant hores -alguns durant dies- a les portes de les botigues. Quan han obert, la tensió entre alguns clients que esperaven ha anat augmentant, sobretot per la presència de venedors il·legals que intentaven aconseguir el major nombre d'aparells possible.Les quatre botigues que Apple té a la Xina, dos establiments a Pequín i dos més a Xangai, han hagut de tancar o fins i tot no han pogut obrir pels aldarulls que s'han generat arran de l'inici de la venda de l'iPhone 4S.  Els compradors que feien cua han estat envoltats per cordons de seguretat i desenes de policies, mentre als establiments s'hi col·locava el cartell "No hi ha iPhones 4S". Davant de la situació de caos, l'empresa ha decidit aturar la venda a les botigues, un fet que no ha agradat gens als compradors, que han acabat llançant ous i enfrontant-se amb els responsables de seguretat. A més a més, la companyia ha assegurat que n'ha esgotat les existències al país. Prèviament, des de portals com 58.com i Baixing.com s'oferien substituts per fer cua davant de les botigues per uns 150 iuans, uns 18 euros. Els xinesos poden comprar l'aparell en línia o a través del soci d'Apple al país asiàtic, China Unicom. Apple havia fixat fa dies la sortida de l'iPhone 4S a la Xina, així com a 21 països més.

Resposta: És que els humans som humans, aquí i a la Xina popular. Qui no vol tenir un mòbil de darrera generació? Qui no vol divertir-se? Qui no vol tenir objectius i metes? El comunisme s'entesta a fer dels humans uns robots iguals, amb la mateixa casa lletja feta per l'Estat, amb el mateix menjar pobre i trist fet per l'Estat, sense accés a la tecnologia o a la televisió no estatal. Tots iguals, com a robots inhumans, sense diferències, sense objectius ni il·lusions. Una inviable artificialitat.